
CONSILIUL LOCAL AL MUNICIPIULUI TIMIȘOARA

DIRECȚIA DE ASISTENȚĂ SOCIALĂ A MUNICIPIULUI TIMIȘOARA
SERVICIUL BENEFICII SOCIALE
,,În slujba oamenilor”


EXPUNEREA DE MOTIVE PRIVIND OPORTUNITATEA PROIECTULUI DE HOTĂRÂRE
Secțiunea I
Titlul proiectului de hotărâre

proiectul de hotărâre privind modalitatea de identificare a beneficiarilor stimulentului educaţional pentru copiii proveniţi din familii defavorizate, precum şi Modalitatea de soluţionare a situaţiilor identificate
Secțiunea a 2-a

Motivul emiterii proiectului de hotărâre
1. Descrierea situației actuale:

  Prin H.C.L.M.T. nr.218//27.06.2017 s-a înființat Direcția de Asistență Socială a Municipiului Timișoara, aprobându-se în acest sens, Organigrama și Statul de Funcții pentru aceasta. Prin aceeaşi hotărâre de consiliu s-au desfiinţat 5 instituţii publice cu personalitate juridică : Direcţia de Asistenta Sociala Comunitară Timişoara, Serviciul pentru Protecţia Copilului si Familiei Timişoara,  Serviciul pentru Protecţia Persoanelor cu Handicap Timişoara, Centrul Social de Urgenta pentru Persoane fără Adăpost cu Cantina Socială Timişoara, Căminul pentru Persoane Vârstnice Timişoara. 
 Serviciul pentru Protecţia Copilului si Familiei Timişoara ca serviciul public cu personalitate juridică constituit în subordinea Consiliului Local al Municipiului Timişoara - avea ca atribuţii şi aplicarea Legii 248/2015 privind stimularea participării în învăţământul preşcolar a copiilor provenind din familii defavorizate. În acest sens i s-a încredinţat şi aducerea la îndeplinire a H.C.L.T. nr.93/2016  privind modalitatea de identificare a beneficiarilor stimulentului educaţional pentru copiii proveniţi din familii defavorizate, precum şi Modalitatea de soluţionare a situaţiilor identificate. După înfiinţarea  Direcţiei de Asistenţă Socială a Municipiului Timişoara –şi desfiinţarea Serviciului pentru Protecţia Copilului şi Familiei,  aplicarea actului normativ mai sus invocat este de competenţa noii structuri înfiinţate .
 Având în vedere cele de mai sus și raportat la  prevederile art.4 alin.(2) din Legea 248/2015 privind stimularea participării în învăţământul preşcolar a copiilor provenind din familii defavorizate şi respectiv ale art.35 din H.G. nr.15/2016 - obligativitatea consiliilor locale de a stabili modalitatea de identificare a beneficiarilor stimulentului educaţional şi  modalitatea de soluţionare a situaţiilor identificate ; 
2. Concluzii
     Propunem adoptarea  hotărârii privind modalitatea de identificare a beneficiarilor stimulentului educaţional pentru copiii proveniţi din familii defavorizate, precum şi Modalitatea de soluţionare a situaţiilor identificate de către Direcţia de Asistenţă Socială a Municipiului Timişoara .

